Russiese dansers punt tone in Rosestad | Netwerk24
Russiese dansers punt tone in Rosestad
The Crown of the Russian Ballet word op Maandag 30 Julie om 19:00 in die Sand du Plessis-teater aangebied.
Die choreograaf is Anatoly Emelianov.
Die eerste bedryf is die “Paquita Assemble” deur die Franse komponis Édouard Deldevez en die Paryse opera-balletmeester Joseph Maziller. Terwyl Napoleon se weermag Spanje beset, red die sigeunermeisie Paquita die lewe van ’n jong Franse offisier, en ’n liefdesverhaal ontvou.
Die tweede bedryf is “The Firebird”, wat handel oor die reis van die held, Prins Ivan.
Kaartjiepryse wissel van R200 tot R350 en kaartjies is by Pacofs beskikbaar.
Lesers kan Bloemnuusse Facebook-blad dophou om ’n kans te staan om kaartjies vir die ballet-opvoering te wen.